Rhagfyr 2023

Croeso

**Arweinydd Hygyrchedd**

**(Amser llawn neu 4 diwrnod yr wythnos)**

Diolch am wneud ymdrech i ddysgu mwy am Hijinx a’n swydd wag ar gyfer Arweinydd Hygyrchedd a Chyfathrebu. Rydym yn awyddus i rannu mwy gyda chi!

Yn y pecyn hwn, fe welwch ychydig o wybodaeth gefndir am Hijinx, a manylion llawn am y rôl a sut i ymgeisio.

Fel sefydliad, rydym wedi ymrwymo i’r hyn rydym yn ei wneud, ac mae gennym ymdeimlad cryf o gymuned. Fel tîm, mae teulu ehangach Hijinx yn bwysig iawn i ni ac mae gennym ddiwylliant cynnes, cyfoethog a chefnogol, y gobeithiwn y bydd yn caniatáu i bobl fyw eu bywydau gorau, mwyaf dilys. Rydym yn gweithio’n galed, yn chwarae’n galed ac yn chwerthin llawer!

Os oes arnoch angen mwy o wybodaeth neu gymorth cyn ymgeisio, neu os hoffech drafod unrhyw addasiadau rhesymol neu ystyriaethau mynediad i ganiatáu i chi gyfranogi’n llawn yn y broses gyfweld, cysylltwch â ni yn hr@hijinx.org.uk

Diolch am eich amser – rydym ni wir yn edrych ymlaen at glywed gennych, ac archwilio sut bydd eich sgiliau, eich profiadau a’ch brwdfrydedd yn gwneud gwahaniaeth go iawn i’n gwaith.

Sarah Horner

Prif Weithredwr

**Ein Gweledigaeth**

Byd lle mae’r celfyddydau a chymdeithas yn gwbl gynhwysol i bobl ag Anableddau Dysgu a/neu Awtistig

**Ein Cenhadaeth**

Arloesi, cynhyrchu a hyrwyddo cyfleoedd proffesiynol a chyfranogol yn y celfyddydau a’r diwydiannau creadigol ar gyfer pobl ag Anableddau Dysgu a/neu Awtistig

**Am Hijinx**

Mae Hijinx yn creu theatr wefreiddiol a gwrthdroadol sy’n cael canmoliaeth uchel ledled y DU, Ewrop ac yn rhyngwladol, lle mae artistiaid ag anableddau dysgu ac/neu awtistiaeth yn cael eu cynnwys bob cam o’r ffordd wrth lunio a pherfformio eu storïau.

Mae Academïau Hijinx yn darparu’r unig gwrs hyfforddiant perfformio proffesiynol yng Nghymru ar gyfer actorion ag anableddau dysgu ac/neu awtistiaeth ac rydym yn cynnig cyfleoedd na fyddwch yn dod o hyd iddynt yn unman arall. Rydym yn cynnal pum Academi ledled Cymru sydd â thros 60 o actorion dan hyfforddiant.

Ochr yn ochr â hyn, mae gennym raglen ffilm sy’n tyfu ac arlwy cymunedol ac allgymorth deinamig (PAWB). Trwy Actorion Hijinx, rydym yn hyrwyddo ein hactorion i’r celfyddydau a diwydiannau creadigol ehangach, yn ogystal â chynnig cyflogaeth yn uniongyrchol yn ein hyfforddiant cyfathrebu arobryn.

Mae Hijinx yn cydnabod, parchu a gwerthfawrogi gwahaniaethau unigol. Rydym wedi ymrwymo i les ein staff, i fod yn gyflogwr Cyfle Cyfartal ac i ddenu talent amrywiol o rannau o’r gymuned nad ydynt yn cael eu cynrychioli’n ddigonol yn y sector diwylliant ar hyn o bryd i’n helpu i ddatblygu gweithlu mwy amrywiol.

**Rydym yn Creu Newid trwy Fyw ac Anadlu ein Nodau Sefydliadol...**

* Cynyddu cynrychiolaeth rhai ag anabledd dysgu/awtistiaeth ar y llwyfan a’r sgrin
* Darparu, pledio o blaid a hwyluso cyflogaeth broffesiynol i artistiaid proffesiynol creadigol ag anabledd dysgu a/neu awtistiaeth.
* Cynyddu hyder, hapusrwydd ac annibyniaeth.
* Trawsnewid y sector i weithio’n fwy cynhwysol.
* Cynyddu mynediad at y celfyddydau perfformio i gynulleidfaoedd a chymunedau yng Nghymru

**Arweinydd Hygyrchedd**

**Disgrifiad Swydd**

Rydym yn recriwtio ar gyfer Arweinydd Hygyrchedd ar hyn o bryd i gefnogi Actorion Hijinx sydd wedi’u cyflogi’n broffesiynol. Mae hwn yn gyfle gwych i ymuno â’r cwmni theatr prysur a chyffrous hwn a chael effaith gadarnhaol.

Bydd y Arweinydd Hygyrchedd yn rheoli gwaith gweinyddol yn ymwneud â mynediad, yn enwedig i’n Hartistiaid sydd ag anableddau dysgu ac Awtistiaeth, gan sicrhau eu bod yn cael y cymorth mynediad priodol i ffynnu yn eu swyddi fel gweithwyr creadigol proffesiynol.

Fel rhan o’n tîm gweinyddol, bydd y Arweinydd Hygyrchedd yn darparu’r cymorth sefydliadol hanfodol i gefnogi mynediad at ein holl weithgareddau ac yn cyflawni’r holl dasgau gweinyddol cysylltiedig mewn modd effeithlon ac amserol. Byddwch yn sicrhau y caiff ein holl gyfranogwyr eu cefnogi’n dda ac yn gysylltbwynt cyntaf ar gyfer unrhyw ymholiadau yn ymwneud â mynediad.

**Manylion Cytundebol**

Rheolwr Llinell: Pennaeth Datblygu Busnes (Castio) / Rheolwr Cyllid

Hyd y contract: Rôl barhaol

(cyfnod prawf o 6 mis)

Oriau: Llawn amser (37.5 awr / wythnos) neu rhan-amser (30 awr / wythnos) gyda rhywfaint o waith gyda’r nos ac ar benwythnosau, lle rhoddir amser i ffwrdd yn ei le.

Lleoliad: Swyddfa Hijinx, Canolfan Mileniwm Cymru, Bae Caerdydd – gweithio hybrid ar gael

Cyflog a Buddion: £27,000 (Llawn amser 37.5 awr) neu £21,600 (Rhan-amser 30 awr)

Mae Hijinx yn cynnig cynllun pensiwn gweithle trwy Nest, cynllun Beicio i’r Gwaith, cymorth i ddysgu Cymraeg, a Rhaglen Cymorth i Weithwyr.

Mae Hijinx wedi ymrwymo i gefnogi datblygiad proffesiynol parhaus a bydd yn gweithio’n agos gyda deiliad y swydd i sicrhau bod ei anghenion yn cael ei fodloni yn y maes hwn.

Hawl i wyliau: 25 niwrnod o wyliau blynyddol yn ogystal â gwyliau banc statudol (pro rata ar gyfer rhan amser)

**Cyfrifoldebau**

**Marchnata**

* Cydweithio’n agos â thîm Hijinx i ddatblygu a chyflwyno cynlluniau strategol ar gyfer gweithgareddau marchnata, digidol a chyfathrebu/cysylltiadau cyhoeddus integredig i Hijinx.
* Darparu gweledigaeth greadigol a bod yn gyfrifol am ddatblygu brand Hijinx, gan sicrhau cysondeb ac aliniad hunaniaeth y brand ar draws ein gweithgareddau a’n hallbwn.
* Cydweithio â’r Swyddog Marchnata, gweithwyr llawrydd a chyflenwyr i reoli’r gwaith o greu, cyflwyno a gwerthuso ymgyrchoedd marchnata cymhellol ac ymatebol – gan gynnwys ysgrifennu copi, comisiynu dyluniadau a chynnwys, llunio a dosbarthu deunyddiau marchnata – sy’n cynyddu cynulleidfaoedd ar gyfer ein gwaith.
* Creu a chomisiynu cynnwys difyr ar gyfer ein platfformau digidol, gan gynnwys cylchlythyrau, cyfryngau cymdeithasol a’r wefan – gan eu defnyddio i adrodd hanes unigryw Hijinx a’n hactorion.
* Arwain ar gynlluniau datblygu cynulleidfa i dyfu ac amrywio ein cynulleidfaoedd.
* Cynorthwyo i hyrwyddo actorion Hijinx ar gyfer rolau yn y theatr, ffilmiau a theledu – gan gydweithio â’r Pennaeth Datblygu Busnes i ymgysylltu â’r diwydiannau theatr a sgrin ehangach.
* Cefnogi’r llif hyrwyddo a chleientiaid ar gyfer ein darpariaeth hyfforddiant cyfathrebu.
* Cynorthwyo i greu dogfennau sefydliadol allweddol, gan gynnwys yr adroddiad blynyddol a cheisiadau codi arian.

**Y Wasg**

* Meithrin a chynnal cysylltiadau cryf â’r wasg a’r cyfryngau, gan chwilio’n gyson am gyfleoedd i godi proffil ein gwaith.
* Cydweithio â thîm cyfan Hijinx a chymorth cysylltiadau cyhoeddus allanol, lle bo hynny’n berthnasol, i nodi cyfleoedd ar gyfer ymgyrchoedd yn y wasg a chysylltiadau cyhoeddus a chyfleoedd i adrodd ein hanesion.
* Nodi cyfleoedd i hyrwyddo ffyrdd cynhwysol o weithio a mwyhau lleisiau pobl ag anableddau dysgu a phobl awtistig.

**Data A Rheoli Perthnasoedd Â Chwsmeriaid (CRM)**

* Cychwyn methodoleg casglu data, segmentu ac adrodd priodol a chyflwyno prosiectau ymchwil a gwerthuso cynulleidfaoedd yn effeithiol.
* Datblygu cronfeydd data’r wasg a CRM i ategu marchnata a chodi arian.
* Yn gyfrifol am gydymffurfio â GDPR ar draws y sefydliad.

**Y Gymraeg, Cydraddoldeb, Amrywiaeth A Chynhwysiant, A Chynaliadwyedd**

* Cefnogi a hyrwyddo defnydd teg o’r Gymraeg yn ein holl gyfathrebiadau.
* Arwain ar adolygu a datblygu Cynllun y Gymraeg yn flynyddol.
* Gweithio â chydweithwyr ar draws y sefydliad i gyflawni ein cynlluniau cydraddoldeb strategol a sicrhau bod ein gwaith marchnata a chyfathrebu yn hygyrch ac yn gynhwysol.
* Yn unol â’n Polisi Cynaliadwyedd, datblygu ac addasu marchnata i gadw at egwyddorion cynaliadwyedd a Llyfr Gwyrdd y Theatr.

**Rheoli**

* Ysgogi cynnydd gwaith marchnata a chyfathrebu yn erbyn targedau ac adrodd yn ôl i’r Prif Swyddog Gweithredol, y Bwrdd a chyllidwyr.
* Rheoli’r gyllideb marchnata, cyfathrebu ac ar-lein.
* Cynrychioli Hijinx yn allanol, gan fod yn llysgennad i’r sefydliad mewn digwyddiadau gyda’r cyfryngau a’n rhanddeiliaid ehangach.
* Bod yn rheolwr llinell a chefnogi’r Swyddog Marchnata yn ei (g)waith a’i (d)datblygiad proffesiynol.
* Rheoli cyflenwyr llawrydd a chontractau. Welsh Language, EDI & Sustainability

Mae gan Hijinx ymagwedd gydweithredol tuag at waith lle mae staff yn helpu ac yn cefnogi ei gilydd mewn unrhyw ffordd sydd ei hangen i sicrhau bod y cwmni’n rhedeg yn esmwyth ac yn cyflawni’r gwaith.

Yn ogystal â’r dyletswyddau a’r cyfrifoldebau sydd wedi’u rhestru ac yn unol â’n hymagwedd gydweithredol, efallai y bydd gofyn i ddeiliad y swydd wneud unrhyw waith cyffredinol arall sy’n briodol i’w rôl yn unol â chyfarwyddyd y rheolwr llinell

**Nodiadau Cyffredinol**

* Mae Hijinx yn cydnabod, parchu a gwerthfawrogi gwahaniaethau unigol. Rydym wedi ymrwymo i les ein staff, i fod yn gyflogwr cyfle cyfartal, ac i ddenu talent amrywiol o rannau o’r gymuned sy’n cael eu tangynrychioli yn y sector diwylliant ar hyn o bryd i’n helpu i ddatblygu gweithlu mwy amrywiol.
* Mae tîm Hijinx yn fach, ond yn ystwyth, ac yn cyflawni’n uwch o lawer na’r disgwyl, gyda chymorth criw rhyfeddol o weithwyr ar eu liwt eu hunain a gwirfoddolwyr.
* Rydym yn datblygu ac annog ein gweithwyr i dyfu yn eu rolau a bod y gorau y gallant fod.
* Anelwn at ymagwedd gydweithredol at waith lle mae aelodau staff yn helpu a chefnogi ei gilydd mewn unrhyw ffordd sy’n angenrheidiol i sicrhau bod y cwmni’n cael ei gynnal yn ddidrafferth a bod y gwaith yn cael ei gyflawni.
* Mae’r Pecyn Swydd hwn yn ddangosol yn hytrach na chynhwysfawr, a bydd angen agwedd hyblyg at rôl a thasgau’r swydd.
* Yn ogystal â’r dyletswyddau a’r cyfrifoldebau a restrir ac yn unol â’n hymagwedd gydweithredol, mae’n bosibl y bydd yn ofynnol i ddeiliad y swydd wneud unrhyw waith cyffredinol arall fel sy’n briodol i’w rôl ar gais ei reolwr llinell.
* Diogelu - Mae cynnig cyflogaeth yn amodol ar wiriad manylach gan y Gwasanaeth Datgelu a Gwahardd (DBS)
* Bydd yn ofynnol i’r ymgeisydd llwyddiannus ddarparu dogfennau sy’n dangos ei hawl i fyw a gweithio yn y Deyrnas Unedig.

**Manyleb Yr Unigolyn**

|  | **Hanfodol** | **Dymunol** |
| --- | --- | --- |
| **Sgiliau a Galluoedd** |
| Yn fedrus am greu ymgyrchoedd marchnata a chyfathrebu cymhellol ac uchelgeisiol sydd â negeseuon clir a chynnwys deniadol  | X |  |
| Sgiliau rhyngbersonol rhagorol, gyda’r awdurdod a’r hygrededd i feithrin perthnasoedd ac ymgysylltu ag ystod o bartneriaid yn llwyddiannus | X |  |
| Sgiliau cyfathrebu llafar ac ysgrifenedig effeithiol, gan gynnwys y gallu i greu copi, datganiadau i’r wasg a chynnwys digidol cymhellol  | X |  |
| Defnyddiwr cymwys o systemau rheoli cynnwys  | X |  |
| Synnwyr gweledol cryf a llygad craff am fanylion  | X |  |
| Yn fedrus am ddatblygu cynnwys ar gyfer ystod o allbynnau, gan gynnwys cipio a golygu cyfryngau  |  | X |
| Y gallu i siarad Cymraeg |  | X |
| Parodrwydd i ddilyn hyfforddiant Cymraeg ar ôl eich penodi | X |  |
| Rhywun sy’n gallu ysgogi ei hun, sydd â sgiliau trefnu a rheoli amser rhagorol a’r gallu i reoli a chyflawni nifer o flaenoriaethau  | X |  |
| Yn gallu gweithio’n greadigol ac ar y cyd i ddatrys problemau  | X |  |
| **Profiad** |
| Sgiliau amlwg mewn marchnata’r celfyddydau / cyfathrebu yn y celfyddydau  | X |  |
| Profiad o gynllunio a chyflwyno ymgyrchoedd integredig, all-lein ac ar-lein, i ysgogi cynulleidfaoedd ac ymgysylltu’n ehangach  | X |  |
| Profiad o ddatblygu brand ar draws portffolio eang o weithgareddau |  | X |
| Profiad o gyflawni ymgyrchoedd llwyddiannus yn y wasg a sefydlu rhwydwaith o gysylltiadau gweithredol â’r wasg a’r cyfryngau | X |  |
| Profiad o weithio’n rhyngwladol i sbarduno sylw yn y cyfryngau  |  | X |
| Profiad o reoli digwyddiadau ac ymgysylltu â rhanddeiliaid allweddol | X |  |
| Profiad o fonitro ac adrodd i gyllidwyr a’r bwrdd  |  | X |
| Profiad o gyllidebu: gan gynnwys cyd-drafod a sicrhau gwerth am arian | X |  |
| Profiad o ryngweithio â phobl ag anableddau dysgu, naill ai’n bersonol neu’n broffesiynol |  | X |
| **Gwybodaeth** |
| Gwybodaeth am sector y celfyddydau yn y DU  | X |  |
| Dealltwriaeth o gynulleidfaoedd a’u hymgysylltiad â’r celfyddydau  | X |  |
| Dealltwriaeth o ymddygiad digidol a chyfleoedd i ymgysylltu  | X |  |
| Dealltwriaeth o GDPR a’i ofynion ar gyfer sefydliadau  | X |  |
| Dealltwriaeth o Safonau’r Gymraeg  |  |  |
| Ymwybyddiaeth o dueddiadau a datblygiadau cyfredol mewn cynwysoldeb a theatr |  | X |
| Yn gyfarwydd â’r sector celfyddydau cynhwysol ac anabledd  |  | X |
| **Agwedd** |
| Yn llawn cymhelliant ac yn angerddol am y celfyddydau  | X |  |
| Yn mwynhau amgylchedd gwaith prysur ac yn gweithio ar sawl prosiect ar yr un pryd | X |  |
| Yn drefnus, effeithlon, hyblyg ac addasadwy  | X |  |
| Wedi ymrwymo i gynhwysiant a hygyrchedd  | X |  |
| Yn aelod rhagorol o dîm  | X |  |

**Amrywiaeth a Chynhwysiant**

Os oes gennych unrhyw ofynion hygyrchedd, os oes arnoch angen unrhyw addasiadau rhesymol eraill, neu os hoffech gael y wybodaeth am y rôl mewn fformat gwahanol, cysylltwch â ni ar info@hijinx.org.uk

**Cynllun Gwarant o Gyfweliad**

Fel rhan o’n hymrwymiad i gynyddu amrywiaeth ein gweithlu yn Hijinx, rydym yn darparu Cynllun Gwarant o Gyfweliad i ymgeiswyr sy’n cael eu tangynrychioli ar ein tîm.

Gallwch ofyn am gael eich ystyried dan ein Cynllun Gwarant o Gyfweliad os ydych yn unigolyn o’r Mwyafrif Byd-eang neu os oes gennych nam corfforol neu feddyliol sydd yn cael effaith negyddol tymor hir ar eich gallu i wneud gweithgareddau dyddiol arferol. Ar yr amod eich bod yn bodloni’r meini prawf hanfodol ar gyfer y swydd, sy’n cael eu nodi ym manyleb y swydd, fe’ch gwahoddir i gyfweliad. Dim ond gyda thîm Adnoddau Dynol Hijinx a’r rheolwr recriwtio y bydd eich cais am gyfweliad wedi ei warantu yn cael ei rannu. Os hoffech gael eich ystyried dan y cynllun, nodwch hyn yn eich llythyr esboniadol.

**Recriwtio Dienw**

Mae Hijinx yn gweithredu recriwtio dienw. Ni fydd y panel recriwtio yn gweld gwybodaeth bersonol fel enw a chyfeiriad yr ymgeisydd yn ystod y broses llunio rhestr fer.

**Cwestiynau’r cyfweliad**

Er mwyn sicrhau bod ein proses gyfweld yn hygyrch i’r gronfa ehangaf o ymgeiswyr, byddwn yn darparu fformat a chwestiynau’r cyfweliad i ymgeiswyr ymlaen llaw.

**I Wneud Cais**

Os ydych yn credu eich bod yn addas i’r rôl ac yr hoffech wneud cais, anfonwch y canlynol atom:

* CV cyfredol sy’n sôn am eich profiad gwaith hyd yma – gwnewch yn siŵr eich bod yn amlygu profiad, sgiliau a chymwysterau perthnasol. Anfonwch hwn ar ffurf dogfen Word.
* Llythyr eglurhaol – nad yw’n hwy na dwy ochr – sy’n dweud wrthym pam yr ydych yn ymgeisydd delfrydol a sut byddwch yn mynd ati i gyflawni cyfrifoldebau’r rôl. Anfonwch hwn ar ffurf dogfen Word.
* Ffurflen Monitro Amrywiaeth wedi’i llenwi – y dylid ei llenwi ar-lein yma – cadarnhewch yn eich llythyr eglurhaol eich bod wedi llenwi’r ffurflen hon.

Dylid anfon ceisiadau at hr@hijinx.org.uk erbyn y dyddiad cau.

**Bydd ceisiadau yn cau am 11.59pm 17/01/24.**

Trefnir cyfweliadau ar gyfer yr wythnos sy’n cychwyn ar 29/1/24